Kermanshah

Kermānshāh (; , Kirmaşan; også kalt Bakhtaran, Bākhtarān, Kermānshāhān og Qahremānshahr) er hovedstaden i provinsen Kermanshah i Iran. Ved folketellingen i 2011 hadde byen 884 706 innbyggere i 198 117 familier. Kermānshāh ligger 525 km vest for Teheran, i den vestlige delen av Iran. Byen har et moderat fjellklima. Språkene brukt i byen er kermānshāhi-farsi, kermānshāhi-kurdisk, kalhor-kurdisk, hawrami-kurdisk, sorani, laki, og den mest utbredte religionen er sjiaislam. Verdensarvsstedet Bisutun-inskripsjonene ligger i nordøst av Kermānshāh. 

 Historie 
Kermanshah er én av de antikke byene i Iran, og det er sagt at Tahmores Divband, en mytisk hersker, grunnla den. Noen mener at den ble bygget på ordre fra Bahram IV av sassanidedynastiet i det 4. århundre. Under styret til Hormizd IV og Khosrau I, hadde Kermanshah sin storhetstid og ble den andre kongelige residensen.

Under den arabiske invasjonen av Persia på 600-tallet e.Kr. ble byen hardt skadet, men reiste seg igjen under safavidene. Samtidig med det afghanske angrepet og Isfahans fall, ble Kermanshah ødelagt under den ottomanske invasjonen.

 Høyere utdanning  
Kermanshah har ni universiteter, inkludert Razi-universitetet, Kermanshah medisinske universitet, Payame noor-universitet og Azad-universitetet. 

 Helse og sykehus 
Kermanshah har 14 sykehus og mange spesialiserte offentlige og private klinikker, legesentre og helsebyråer. 

 Eksterne lenker 


Kategori:Byer i Iran
Kategori:Provinsen Kermanshah